Fodbold: OB har rigeligt med dårlige erfaringer i Herning, hvor FC Midtjylland plejer at være en mægtig modstander, der ofte på fysik og direkte spil har undermineret de fynske gæster.

Men det er som bekendt tilladt at vende tendensen, og det vil være stort for OB at hente bare uafgjort i aftenkampen i MCH Arena, hvor der er kickoff klokken 18.00.

OB stiller op uden Casper Nielsen, der er skadet, og Bashkim Kadrii, der er i karantæne, og det er tvivlsomt, om Troels Kløve kan spille, fordi han har ligget syg fredag og lørdag.

Omvendt er FC Midtjyllands lange og giftige angriber Paul Onuachu i karantæne, og dermed slipper OB for at bakse med den uortodokse herre, som ofte er et nyttigt specialvåben for midtjyderne.

Følg med i livebloggen her fra kl. 18.